கேள்வி: தேரா கோட்டை குறித்து விரிவாக சொல்லுங்கள்.
பதில்: தேரா கோட்டை (''Tera Fort'') என்பது இந்தியாவின் குசராத்து கச்சு மாவட்டம் உள்ள பல கோட்டைகளில் ஒன்றாகும். இது அப்தாசா வட்டத்தில் உள்ள தேரா கிராமத்திற்கு அருகில் தென்மேற்கு கச்சுப் பகுதியில் அமைந்துள்ளது.
கேள்வி: தேரா கோட்டை - வரலாறு பற்றி நீங்கள் என்ன அறிந்துள்ளீர்கள்?
பதில்: தேரா கோட்டை ஜடேஜா தலைவர்களில் ஒருவரால் கட்டப்பட்டது. இது தேராவின் தேசால்ஜி I (1718-1741) ஆட்சியின் போது வழங்கப்பட்டது. மகாராவ் லக்பத்ஜி (ஆட்சி 1741-1760) ஆட்சியின் போது நடந்த போரில் தேரா கோட்டை மோசமாகச் சேதமடைந்தது. தேரா பகுதியின் தலைவரான தேராவின் சும்ராஜி தாகூர், ராவ் கச்சு பற்றி மோசமாகப் பேசினார். லக்பத்ஜி கிளர்ச்சியை அடக்க தேராவுக்கு ஒரு படையை அனுப்பினார். கச்சு வரலாற்றில் முதன்முறையாக, பீரங்கி இப்போரில் பயன்படுத்தப்பட்டது. இந்த பீரங்கியைப் பிரபல ராம் சிங் மலம் அமைத்தார். பீரங்கி சக்தி கோட்டையின் பெரும்பகுதியை அழித்தது. மூன்று மாத முற்றுகைக்குப் பிறகு, சும்ராஜி சரணடைந்து தனது கருத்துக்களுக்கு முறையான மன்னிப்புக் கேட்டபோது போர் முடிவுக்கு வந்தது. கோட்டையின் சுவர்கள் 1819-ல் கச்சு ரான் நிலநடுக்கத்தில் சேதமடைந்தது. இவை பின்னர் சரிசெய்யப்பட்டன. இந்த கோட்டை இப்போது கச்சின் சுற்றுலாத்தலங்களில் ஒன்றாகும்.[http://adayinlife.timesofindia.com/photoDisplay.php?photoId=49327 tera fort Photo from Incredible India]